આજે ૧૫મી ઓગસ્ટે આપણો દેશ અંગ્રેજોની ગુલામીમાંથી આઝાદ થયો હતો. આઝાદી મેળવવામાં ગાંધીજી, ચંદ્રશેખર આઝાદ, સરદાર વલ્લભભાઇ પટેલ જેવા લોકો નો બહુ મોટો ફાળો છે. જેમણે પોતાના જીવનની આહૂતી આપીને આપણને આઝાદી અપાવી. આઝાદી મળ્યા પછી ઘણી બધી વસ્તુઓ બદલાઇ નથી. દેશમાં જોઇએ એટલી પ્રામાણિકતા નથી અને માણસ જ્યારે પ્રામાણિક નથી હોતા ત્યારે સારાખોટાનો ભેદ ભૂલી જાય છે એ માત્ર પોતાને ફાયદો થાય તેમ કરે છે. ગઇકાલે મેં છાપામાં વાંચ્યુ કે વડોદરામાં રેલ્વે સ્ટેશન પર રાખેલા ઘંઉનો જથ્થો વરસાદમાં પલળી ગયો. તું જ વિચાર કર જો સમયસર પ્રામાણિકતાથી કોઇ માણસે આ કામ કર્યું હોત તો આટલું બધુ અનાજ બગડતા અટકાવી શકાયું હોત. આ વખતે એમ પણ વરસાદ ઓછો છે એટલે મોંઘવારી વધશે. એ અનાજ કેટલા’ય ગરીબ લોકોને કામ આવત. માણસ પોતે જ પોતાની જવાબદારી સમજે, નિષ્ઠાવાન અને પ્રામાણિક બને તો સમાજની જે દશા છે તે સાવ જ બદલાઇ જાય. આપણે દરેક જણ પોતાની જાતને બદલીએ તો સમાજ કે દુનિયા આપોઆપ બદલાઇ જાય.